stanford-oval/wikipedia huggingface dataset:
גדילה מעריכית
דוגמאות > פיזיקה

מפולת ופריצה בחומר דיאלקטרי – כאשר אלקטרון חופשי מואץ במידה מספקת על ידי שדה חשמלי חיצוני הוא גורם לשחרור אלקטרונים נוספים בעת התנגשותו באטומים או מולקולות בחומר הדיאלקטרי. האלקטרונים השניוניים הללו מואצים אף הם, כך שנוצרים מספרים גדולים של אלקטרונים חופשיים. התוצאה היא גדילה מעריכית של אלקטרונים ויונים במערכת, מה שעשוי לגרום במהירות לפריצה מלאה של החומר הדיאלקטרי.
תגובת שרשרת גרעינית (הרעיון מאחורי כורים גרעיניים ונשק גרעיני) – כל גרעין אורניום שעובר ביקוע מניב מספר אלקטרונים, שכל אחד מהם יכול להיבלע באטומי אורניום שכנים, ובכך גורמים להם להתבקע אף הם. אם ההסתברות לבליעת נייטרונים גדולה מההסתברות לבריחת נייטרונים (כתלות בצורה ובמסה של האורניום), קצב היצירה של נייטרונים ושל ביקועי אורניום הולכת וגדלה מעריכית, בתגובה בלתי נשלטת. יש אומרים, כי לאור קצב הגדילה המעריכי, בכל שלב בתגובה 99% מהאנרגיה ישתחרר במהלך 4.6 הדורות (השלבים בתגובה) האחרונים. סביר להניח בקירוב כי 53 הדורות הראשונים כפרק של השהייה שמוביל לפיצוץ אמיתי, שמשתרע על פני 3–4 דורות.
משוב חיובי במהלך טווח ההתנהגות הליניארית של הגברה חשמלית או אלקטרוסטטית, עשוי להביא לגדילה מעריכית של האות המוגבר, על אף שאפקטי תהודה עשויים לגרום להעדפה של מספר רכיבי תדר מסוימים על פני רכיבים אחרים.
דוגמאות > כלכלה

צמיחה כלכלית מוגדרת באחוזים, מה שמרמז על גדילה מעריכית.
ריבית דריבית על השקעה בריבית קבועה מספקת צמיחה מעריכית של ההון.
תרמיות פירמידה בנויות כך שכל חבר חדש מצרף מספר חברים, וכתוצאה מכך הן מציגות צמיחה מעריכית. הדבר מביא לרווחים גבוהים אצל המשקיעים הראשונים בתרמית, ולהפסדים בקרב מספר רב של משקיעים שלא היו מראשוני המצטרפים.
דוגמאות > מדעי המחשב

כוח עיבוד של מחשבים פועל לפי חוק מור, שחוזה שצפיפות הטרנזיסטורים במעגלים משולבים, תוכפל כל שנה וחצי עד שנתיים.
בתורת החישוביות קיימים אלגוריתמים בעלי סיבוכיות זמן אקספוננציאלית או בעלי סיבוכיות מקום אקספוננציאלית, ואלו דורשים כמות משאבים שגדלה מעריכית ביחס לגודל הקלט. אלגוריתמים בעלי סיבוכיות גבוהה הופכים בדרך כלל ללא ישימים כבר בגדלים קטנים מאוד של קלט. כדי שאלגוריתם יהיה ישים, מצופה ממנו להיות מסוגל להתמודד עם בעיות גדולות שגודל הקלט שלהן הוא עשרות אלפי ואף מיליוני סיביות בזמן סביר, מה שיכול להיות בלתי אפשרי בשימוש באלגוריתם מעריכי. ההשפעות של חוק מור לא מיטיבות עם המצב, מכיוון שהכפלת מהירות המעבד מאפשרת להגדיל את גודל הבעיה בקבוע. למשל, אם מעבד איטי יכול לפתור בעיות בגודל  x בזמן  t, אזי מעבד מהיר פי שניים יכול לפתור רק בעיות בגודל  x+c (כאשר  c קבוע) בזמן  t. כתוצאה מכך, אלגוריתמים בעלי סיבוכיות אקספוננציאלית לרוב אינם ישימים, והחיפוש אחר אלגוריתמים יעילים יותר הוא אחת מהמטרות המרכזיות בתחום מדעי המחשב. תחום נפרד במדעי המחשב עוסק בחקר אלגוריתמים קוונטיים שמאפשרים לפתור בעיות מסוימות בצורה יעילה יותר, ולעיתים אף מקטינים את סיבוכיות זמן הריצה של אלגוריתם מסיבוכיות מעריכית לסיבוכיות ישימה. דוגמה לכך היא האלגוריתם של שור לפירוק מספר לגורמים.
דוגמאות > אינטרנט

תוכן אינטרנטי, כגון ממים או סרטונים, יכול להתפשט בצורה מעריכית. פעמים רבות מתארים את התוכן כ"וויראלי", כאנלוגיה להתפשטות נגיפים. השימוש המודרני במדיה החברתית מאפשר לאדם יחיד להעביר תוכן כלשהו לאנשים רבים בו זמנית. כל אחד מהאנשים הללו עשוי להמשיך ולהפיץ את התוכן לאנשים רבים וכן הלאה. כתוצאה מכך נגרמת התפשטות מהירה מאוד של התוכן. לדוגמה, הסרטון גנגנם סטייל הועלה ליוטיוב ב-15 ביולי 2012, והגיע למאות אלפי צפיות ביום הראשון, למיליונים ביום העשרים, ובמצטבר הוא נצפה על ידי מאות מיליונים בתוך פחות מחודשיים.
תיאור מתמטי

הגודל  x תלוי מעריכית בזמן אם ניתן לומר כי:
x(t)=a\cdot b^{t/\tau }
כאשר הקבוע  a מתאר את ערכו ההתחלתי של הגודל  x:
x(0)=a
הקבוע  b הוא פקטור גדילה חיובי, בעוד  \tau  הוא קבוע המתאר את משך הזמן הדרוש עבור  x(t) להכפיל את עצמו  b פעמים:
x(t+\tau )=a\cdot b^{\frac {t+\tau }{\tau }}=a\cdot b^{\frac {t}{\tau }}\cdot b^{\frac {\tau }{\tau }}=x(t)\cdot b
אם  \tau >0 ו- b>1, אז מדובר בגדילה מעריכית. אם  \tau <0 ו- b>1, או לחלופין  \tau >0 ו- 0<b<1 הרי שמדובר בדעיכה מעריכית.
תיאור מתמטי > דוגמה

אם אוכלוסיית חיידקים מכפילה את גודלה בכל עשר דקות, והאוכלוסייה ההתחלתית מונה חיידק אחד בלבד, כמה חיידקים יהיה בכלי לאחר שעה אחת?
מנתוני השאלה ניתן להסיק כי  a=1 (זו האוכלוסייה ההתחלתית),  b=2 (זהו קבוע ההכפלה), ו- \tau =10 (זהו משך הזמן הנדרש להכפלת האוכלוסייה פי 2).
נציב את המספרים בנוסחה לגדילה המעריכית ונקבל:
x(t=60)=1\cdot 2^{60\min /10\min }=2^{6}=64
כלומר בסך הכל יהיו 64 חיידקים מקץ שעה אחת.
זוגות רבים של הקבועים  b,\tau  (כאשר  b הוא מספר אי-שלילי חסר יחידות ו- \tau  הוא קבוע בעל יחידות של זמן), מייצגים בדיוק את אותו קצב הגדילה, כאשר  \tau  פרופורציונלי ל- \log _{a}b. מכאן, שניתן לכתוב את ההתנהגות הפונקציונלית של הגדילה באופנים רבים השקולים זה לזה, למשל:
x(t)=x_{0}\cdot e^{kt}=x_{0}\cdot e^{\frac {t}{\tau }}=x_{0}\cdot 2^{\frac {2}{T}}=x_{0}\cdot (1+{\frac {r}{100}})^{\frac {t}{p}}
כאשר  x_{0} היא הכמות ההתחלתית. בכל צעד הוחלף הבסיס המעריכי, ובהתאם נבחרו קבועי זמן אחרים:
קבוע הגדילה  k מתאר את התדירות (מספר הפעמים ליחידת זמן) שבה הכמות גדלה פי פקטור  e. בכלכלה, קבוע זה נקרא בשמות "תשואה לוגריתמית", או "תשואה בריבית רציפה".
קבוע הגדילה  \tau  מתאר את הזמן הנדרש עבור הכמות לגדול פי פקטור  e.
קבוע הגדילה  T מתאר את הזמן הנדרש עבור הכמות לגדול פי 2.
הקבוע  r הוא אחוז הגדילה (מספר חסר ממדים) במהלך מחזור  p כלשהו.
וניתן לקשור בצורה חד-חד-ערכית בין כל הקבועים הללו (הקשר נגזר מהפעלת לוגריתם טבעי על כל אגפי השקילות):
k={\frac {1}{\tau }}={\frac {\ln 2}{T}}={\frac {\ln(1+{\frac {r}{100}})}{p}}
כאשר  k=0 שקול ל- r=0 ול- \tau ,T אינסופיים.
אם  p מתאר את יחידת הזמן בבעיה (למשל, דקות או שעות), אז השבר  t/p מייצג את מספר יחידות הזמן. במקום להשתמש בסימון  t עבור מספר יחידות הזמן (שהוא גודל חסר ממדים) במקום משתנה הזמן עצמו, ניתן להחליף את הגודל  t/p במשתנה  t בלבד (שבו הזמן מיוצג ביחידות אמיתיות). לשם האחידות, הסימון המוצע איננו בשימוש במסגרת ערך זה. כך שבמקרה לעיל, החלוקה ב- p היא לא חלוקה נומרית גרידא, אלא המרה של מספר חסר ממדים למספר בעל ממדים.
שיטת קירוב פופולרית לחישוב זמן ההכפלה מתוך אחוז הגדילה, היא "כלל ה-70", לפיו  T\simeq 70/r. בקירוב אחר, המונה הוא 72.
ייצוג לוג-ליניארי

אם משתנה  x גדל בצורה אקספוננציאלית וניתן לייצוג על פי הנוסחה  x(t)=x_{0}(1+r)^{t}, אזי  \log(x) גדל ליניארית, בכל בסיס לוגריתמי. ניתן לראות זאת באמצעות הוצאת לוגריתם משני אגפי המשוואה:  \log(x)=\log(x_{0})+t\cdot \log(1+r).
הדבר מאפשר למדל משתנה שגדל בצורה אקספוננציאלית באמצעות מודלים לוג-ליניאריים. לדוגמה, אם נדרשת הערכה אמפירית של קצב הגדילה של משתנה  x ביחס לזמן, ניתן לבצע רגרסיה ליניארית על הלוגריתם של המשתנה  x, ביחס לזמן  t.
המשוואה הדיפרנציאלית

מתוך הפונקציה המעריכית  x(t)=x_{0}e^{kt} ניתן לגזור את המשוואה הדיפרנציאלית הליניארית הבאה:
{\frac {dx}{dt}}=kx
דהיינו, השינוי הרגעי של הגודל  x ביחס לזמן  t, פרופורציונלי לערכו של  x(t).
על ידי הפרדת משתנים וביצוע אינטגרל בשני אגפי המשוואה הדיפרנציאלית, ניתן לחזור לתצורה המקורית:
כך שאכן נקבל  x(t)=x_{0}e^{kt}, ואילו  k<0, הרי שלפנינו דעיכה מעריכית.
קצבי צמיחה אחרים

קיימים מספר סדרי גודל של קצבי צמיחה, כאשר כל הפונקציות ששייכות למשפחת צמיחה אחת תמיד תשאפנה לאינסוף מהר יותר מפונקציות ששייכות למשפחה אחרת, בהינתן שמשפחת הפונקציות שואפת מהר יותר לאינסוף. לדוגמה, בטווח הארוך, גדילה מעריכית מהירה יותר מכל גדילה ליניארית (הבסיס למלתוסיאניזם) וגם מכל גדילה פולינומית. כלומר, לכל  \alpha  מתקיים  \lim _{t\rightarrow \infty }{t^{\alpha } \over ae^{t}}=0. בפועל קיים רצף של קצבי צמיחה, וניתן למצוא קצבי צמיחה שנמצאים בין שני אלו מבחינת מהירות השאיפה שלהם לאינסוף, כלומר הם איטיים מצמיחה מעריכית, ומהירים מצמיחה ליניארית.
קיימים גם קצבי צמיחה מהירים יותר מקצב אקספוננציאלי. כאשר פונקציית צמיחה שואפת לאינסוף בזמן סופי, היא מכונה צמיחה היפרבולית (אנ'). בין הצמיחה האקספוננציאלית לבין הצמיחה ההיפרבולית קיימות משפחות צמיחה נוספות ששואפות לאינסוף מהר מפונקציות אקספוננציאליות, למשל היפר-פעולות כמו טטרציה, והאלכסון של פונקציית אקרמן,  A(n,n).
קצבי צמיחה אחרים > צמיחה לוגיסטית

בדוגמאות מציאותיות שמתנהגות בצורה אקספוננציאלית, הצמיחה האקספוננציאלית הראשונית לרוב אינה נמשכת לנצח. במקרים כאלו, לאחר תקופה כלשהי של גדילה בקצב אקספוננציאלי, קצב הגדילה מאט בהשפעת גורמים חיצוניים או סביבתיים. לדוגמה, הגידול של אוכלוסייה מסוימת עשוי להיות חסום על ידי גבול עליון בשל מגבלות משאבים. בשנת 1845, המתמטיקאי הבלגי פייר פרנסואה ורהולסט הציג לראשונה מודל מתמטי של צמיחה כזו, שנקראת "צמיחה לוגיסטית".
מגבלות המודל

מודלים של גדילה מעריכית המתארים תופעות פיזיקליות, ניתנים ליישום בצורה מוגבלת, שכן גדילה בלתי מוגבלת איננה תואמת את המציאות.
על אף שגדילה עשויה להיות מעריכית בתחילתה, התופעה המתוארת תתקדם לבסוף לאזור שבו פקטורי משוב שליליים יהפכו למשמעותיים (מה שיוביל למודל גדילה לוגיסטית), או שהנחות מובלעות של המודל המעריכי, כגון רציפות או משוב מיידי, יאבדו ממשמעותן.
דוגמה מובהקת למגבלות של מודל גדילה מעריכית, ניתן למצוא בחוק ריילי-ג'ינס לקרינת גוף שחור. עבור אורכי גל קצרים, עוצמת הקרינה שואפת לאינסוף, בניגוד לחוק שימור האנרגיה (מה שכונה בשם "הקטסטרופה של העל-סגול"). הניסוח המשלים לאורכי גל קצרים מצוי בחוק וין, והניסוח הכללי ביותר, המאחד את כלל אורכי הגל, מצוי בחוק פלאנק.
קושי בתפישת המושג

מחקרים מראים שבני אדם מתקשים להבין גדילה מעריכית. כאשר נוצר פער בין האופן שבו אדם מעריך גדילה מעריכית לבין ההשפעה שלה, נוצרת הטיה. להטייה זו יכולות להיות השלכות כספיות.
להלן מספר דוגמאות המדגימות את הקושי.
קושי בתפישת המושג > אורז על לוח שחמט

האגדה מספרת על ממציא משחק השחמט שהוזמן אל קיסר סין. הקיסר שאל מה ירצה כאות תודה על המשחק המופלא. לממציא השחמט הייתה בקשה מפתיעה: תן לי גרגרי אורז על משבצות לוח השחמט, כאשר בכל משבצת יש כמות כפולה של גרגרים מהקודמת לה - גרגר אורז על המשבצת הראשונה, שני גרגירים על השנייה, ארבעה במשבצת השלישית וכן הלאה. הקיסר שאל בתמהון: האם זה כל מה שתרצה? הממציא השיב לו בצניעות שדי לו בגרגירי האורז שביקש. הקיסר הסכים מיד לבקשתו. אך מה גדולה הייתה תדהמתו, כאשר משרתיו ועבדיו חזרו בבושת פנים וענו לו, כי אין בכל הארמון של הקיסר, ואף לא בארץ סין כולה, די אורז כדי למלא אחר הבקשה.
והנה הניסוח המתמטי של הסיפור:
ישנה בעיה ידועה במתמטיקה המתארת הנחת אורז על לוח שחמט, כך שעל המשבצת הראשונה מונח גרגר אורז אחד, על השנייה מונחים שניים, על השלישית ארבעה, על הרביעית שמונה וכך הלאה, כאשר בכל משבצת מספר הגרגרים מוכפל פי שניים ממספר הגרגרים במשבצת הקודמת. השאלה הנשאלת היא כמה גרגרים של אורז יהיה מונחים על לוח השחמט בסוף התהליך.
הבעיה מתארת גדילה אקספוננציאלית כך שעל הריבוע ה- n מונחים  2^{n-1} גרגרים. בגלל הדרישה הזו, על הריבוע ה-21 במספרו יונחו מעל למיליון גרגירים, על הריבוע ה-41 יונחו מעל לטריליון ( 10^{12}) גרגרים ובמשבצות האחרונות כמות האורז המונחת תהיה גדולה יותר מכמות האורז הקיימת בעולם.
הבעיה הזו ממחישה את הקושי התפיסתי של גדילה אקספוננציאלית.
קושי בתפישת המושג > שושנת מים

חידה מתמטית נוספת שממחישה את הקושי התפישתי של גדילה אקספוננציאלית היא חידת התרבות שושנת המים.
החידה מתארת בריכה שמכילה צמח שושנת מים. הצמח מכפיל את שטחו בכל יום, וביום השלושים מכסה את הבריכה כולה. משיב החידה נדרש לומר באיזה יום כיסתה השושנה חצי משטח הבריכה. חשיבה אינטואיטיבית מובילה אדם לענות שהתשובה היא היום ה-15, על אף שהתשובה הנכונה היא היום ה-29.
ראו גם

דעיכה מעריכית
פונקציה מעריכית
אקספוננט
ה'רפ"ח

ה'רפ"ח (5,288) ובקיצור רפ"ח – היא שנה עברית  אשר החלה ביום א' בתשרי, אור ל-27 באוגוסט 1527 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 1528.
המולד של תשרי חל ביום שלישי, 7 שעות ו-147 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה שלישית לשמיטה, ושנת 6 במחזור העיבור ה-279. תקופת ניסן שבשנה זו היא תחילת שנת 24 (סימנה כדידז) במחזור השמש ה-189.
שנה זו היא שנת 1,459 לחורבן הבית, ושנת 1,839 לשטרות.
נולדו

מרדכי מייזל - יזם, מצנט ופילנתרופ יהודי תושב פראג, ראש הקהל של קהילת יהודי פראג, בונה מוסדותיה ומעצב דמותה במאה ה-16 (נפטר ה'שס"א).
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'רפ"ט

ה'רפ"ט (5,289) ובקיצור רפ"ט – היא שנה עברית  אשר החלה ביום א' בתשרי, אור ל-14 בספטמבר 1528 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1529.
המולד של תשרי חל ביום שני, 4 שעות ו-736 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה רביעית לשמיטה, ושנת 7 במחזור העיבור ה-279. תקופת ניסן שבשנה זו היא תחילת שנת 25 (סימנה כהלוא) במחזור השמש ה-189.
שנה זו היא שנת 1,460 לחורבן הבית, ושנת 1,840 לשטרות.
אירועים

עלילת דם בערב פסח, בעיר בֶּזינג שבהונגריה (כיום בסלובקיה). שלשה יהודים הואשמו והוצאו להורג בעקבות העלילה, והילד נתגלה חי, לאחר שנחטף על מנת להאשים את היהודים בחטיפה ורצח.
נקודת מפנה ביחסם של יהודי אתיופיה לנוצרים, לאחר קרב שימברה קור באתיופיה בו הוכח כי כוחם של המוסלמים בראשות אחמד גראן שווה לזה של הנוצרים.
המצור הראשון על וינה - בידי סולימאן המפואר (החל בכ"ח באלול ונמשך לתוך שנת ה'ר"צ)
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
גביע העולם בכדורגל נשים 2023

| --- | --- |

 מארחת:  אוסטרליה אוסטרליה ניו זילנד וניו זילנד
 תקופת התחרות:  20 ביולי 2023 – 20 באוגוסט 2023 (32 ימים)
 מספר משתתפות:  32
 הזוכה:   ספרד (זכייה ראשונה)
 מספר משחקים:  64
 מספר שערים:  164 (2.56 בממוצע למשחק)
 מספר צופים:  1,978,274 (30,911 בממוצע למשחק)
 מלכת השערים:  יפן מיאצאווה הינאטה   (5 שערים)
 השחקנית מצטיינת:  ספרד אייטנה בונמטי
 → 20192027 ←
גביע העולם בכדורגל נשים 2023 (באנגלית: 2023 FIFA Women's World Cup) היה גביע העולם בכדורגל נשים התשיעי שארגנה פיפ"א. את הטורניר אירחו במשותף אוסטרליה וניו זילנד והוא נערך מ-20 ביולי ועד 20 באוגוסט 2023. הטורניר השלים את משחקי המוקדמות שהחלו בינואר 2020, שמתוכן עלו 30 נבחרות מחמש יבשות, ואליהן הצטרפו שתי הנבחרות המארחות, שהעפילו באופן אוטומטי.
מבנה הטורניר

32 הנבחרות, שעלו לטורניר הגמר, חולקו ל-8 בתים בני 4 נבחרות כל אחד, כאשר כל נבחרת תשחק 3 משחקים. שתי הראשונות מכל בית ימשיכו לשלב הנוקאאוט, בו יתחרו 16 נבחרות, ומכאן ימשיכו הנבחרות בשיטת נוקאאוט - המפסיד יוצא.
בחירת המארחת

עד מרץ 2019 הגישו תשע נבחרות את מועמדותן לאירוח משחקי הגביע:
אוסטרליה אוסטרליה (ב-29 באוקטובר 2018)
ארגנטינה ארגנטינה
בוליביה בוליביה
ברזיל ברזיל
דרום אפריקה דרום אפריקה
קוריאה הדרומית קוריאה הדרומית (בשיתוף פעולה עם קוריאה הצפונית קוריאה הצפונית)
יפן יפן
ניו זילנד ניו זילנד
קולומביה קולומביה
לוח הזמנים לבחירת המארחת:
15 במרץ 2019: תאריך אחרון להגשת בקשה לאירוח הטורניר אצל פיפ"א.
16 באפריל 2019: תאריך אחרון להגשת הצעת מחיר ומימון לאירוח הטורניר אצל פיפ"א.
4 באוקטובר 2019: תאריך אחרון לאשרור והצגת מקורות המימון וחתימה על חוזה האירוח אצל פיפ"א.
פברואר 2020: פיפ"א תפרסם את ההצעות הסופיות שיתמודדו על אירוח הטורניר.
20 במרץ 2020: הכרזת המאחרת באופן רשמי על ידי פיפ"א לאחר הצבעה חשאית של 37 חברי מועצת המנהלים של פיפ"א בלבד (בשונה מאופן ההצבעה על אירוח מונדיאל 2026).
הנבחרות המשתתפות > העפלה לטורניר

הקונפדרציה של פיפ"א בחרו את נציגותיה באמצעות אליפויות יבשתיות, למעט אופ"א שארגנה תחרות מוקדמות משלה. אוסטרליה וניו זילנד, כמארחות משותפות, העפילו אוטומטית לטורניר, והותירו את 207 ההתאחדויות הנותרות של פיפ"א זכאיות להיכנס למוקדמות אם יבחרו לעשות זאת. אוסטרליה התחרתה בגביע אסיה לנשים של AFC לשנת 2022, בעוד ניו זילנד לא נכנסה לגביע האומות של OFC לנשים באותה שנה. אלופת גביע העולם לנשים המכהנת ארצות הברית התחרתה במוקדמות דרך אליפות CONCACAF W כרגיל.
הקצאת מכסות לכל קונפדרציה אושרה על ידי מועצת פיפ"א ב-25 בדצמבר 2020, כשהמשבצות של שתי המדינות המארחות נלקחו ישירות מהמכסות שהוקצו לקונפדרציות שלהן.
AFC (אסיה): 6 משבצות (כולל המארחת בשיתוף אוסטרליה)
CAF (אפריקה): 4 משבצות
CONCACAF (צפון אמריקה, מרכז אמריקה והאיים הקריביים): 4 משבצות
CONMEBOL (דרום אמריקה): 3 משבצות
OFC (אוקיאניה): משבצת אחת (כולל המארחת בשיתוף ניו זילנד)
UEFA (אירופה): 11 משבצות
טורניר פלייאוף בין קונפדרציה: 3 משבצות
מתוך 32 המדינות שהעפילו למונדיאל נשים 2023, 20 מדינות התמודדו בטורניר הקודם ב-2019, ואילו האיטי, מרוקו, פנמה, הפיליפינים, פורטוגל, הרפובליקה של אירלנד, וייטנאם וזמביה תערוכנה את הופעת הבכורה שלהן בגביע העולם לנשים. גביע העולם הזה יהיה טורניר פיפ"א הראשון אי פעם שהפיליפינים השתתפו בו. זוהי תחרות הנשים הראשונה אי פעם של פנמה, פורטוגל ווייטנאם, לאחר שהשתתפו רק בטורנירים שונים של פיפ"א לגברים. זמביה עשתה היסטוריה כמדינה הראשונה באפריקה בלי מוצא לים שהעפילה למונדיאל עבור שני המינים. מרוקו הפכה למדינה הערבית הראשונה אי פעם שהעפילה למונדיאל לנשים, בעוד הרפובליקה של אירלנד סימנה את הופעת הבכורה שלה אי פעם בכל טורניר נשים בכיר. דנמרק הופיעה לראשונה מזה 16 שנים לאחר שהחמיצה שלושה טורנירים רצופים, הופעתה האחרונה הייתה ב-2007. קוסטה ריקה, קולומביה ושווייץ חזרו לטורניר לאחר שהחמיצו את הקודם ב-2019. איטליה העפילה לשני גביעי עולם רצופים לנשים בפעם הראשונה פעם בהיסטוריה שלהם, לאחר שלוש הופעות ספורדיות ב-1991, 1999 ו-2019.
אצטדיונים

| אוסטרליה אוסטרליה> סידני | אוסטרליה אוסטרליה> סידני | אוסטרליה אוסטרליה> בריזבן | ניו זילנד ניו זילנד> אוקלנד | ניו זילנד ניו זילנד> ולינגטון | ניו זילנד ניו זילנד>  |
| --- | --- | --- | --- | --- | --- |
| אצטדיון אוסטרליה | אצטדיון הכדורגל של סידני | לאנג פארק | אדן פארק | האצטדיון האזורי ולינגטון |  |
| תכולה: 83,500 | תכולה: 42,512 | תכולה: 52,263 | תכולה: 48,276 | תכולה: 39,000 |  |

| מלבורן | פרת' | אדלייד | דנידין | המילטון |  |
| האצטדיון המלבני מלבורן | האצטדיון המלבני פרת' | אצטדיון היינדמארש | אצטדיון פורסיית' | אצטדיון ואיקאטו |  |
| תכולה: 30,052 | תכולה: 22,225 | תכולה: 18,450) | תכולה: 28,744 | תכולה: 25,111 |  |
מבנה הטורניר

מבנה משחקי גביע העולם 2023 זהה לזה של גביע העולם שלפניו. התחרות מחולקת לשני שלבים: שלב הבתים ושלב הנוק אאוט.
בשלב הקבוצות, הקבוצות מחולקות לשישה בתים של ארבע קבוצות, וכל קבוצה משחקת משחק אחד מול שלוש היריבות המקומיות שלה. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה משחקת כל נבחרת נגד שלוש הנבחרות האחרות בבית, לפי הדירוג יקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית הגמר, הנבחרות מהמקום השלישי ואלו מהמקום הרביעי יסיימו את דרכן בטורניר.
במקרה של שוויון במספר הנקודות בין כמה נבחרות, דירוגן יקבע לפי הקריטריונים הבאים, לפי הסדר:
הפרש השערים בכל משחקי הבית
מספר שערי זכות בכל משחקי הבית
מספר הנקודות הרב ביותר שהושג במשחקים בין הקבוצות אשר בשוויון
הפרש השערים במשחקים בין הקבוצות אשר בשוויון
מספר שערי זכות במשחקים בין הקבוצות אשר בשוויון
הגרלה
הגרלת הבתים

טקס ההגרלה התקיים ב-22 באוקטובר 2022 בניו זילנד.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  שווייץ | 5 | 3 | 1 | 2 | 0 | 2 | 0 | 2 |
|  נורווגיה | 4 | 3 | 1 | 1 | 1 | 6 | 1 | 5 |
|  ניו זילנד | 4 | 3 | 1 | 1 | 1 | 1 | 1 | 0 |
|  הפיליפינים | 3 | 3 | 1 | 0 | 2 | 1 | 8 | -7 |
| 0 | 1 | 2 |
| --- | --- | --- |
|  ניו זילנד | 1 – 0 | נורווגיה   |
|  הפיליפינים | 0 – 2 | שווייץ   |
|  ניו זילנד | 0 – 1 | הפיליפינים   |
|  שווייץ | 0 – 0 | נורווגיה   |
|  ניו זילנד | 0 – 0 | שווייץ   |
|  הפיליפינים | 0 – 6 | נורווגיה   |
| 0 | 1 | 2 | 3 | 4 |
| --- | --- | --- | --- | --- |
| 20 ביולי 2023   |  ניו זילנד | 1–0 |  נורווגיה | אדן פארק, אוקלנד צופים: 42,137 שיפוט: יושימי יאמאשיטה (יפן) |
| 20 ביולי 2023   | האנה וילקינסון  48' |  |  | אדן פארק, אוקלנד צופים: 42,137 שיפוט: יושימי יאמאשיטה (יפן) |
| 0 | 1 | 2 | 3 | 4 |
| --- | --- | --- | --- | --- |
| 20 ביולי 2023   |  הפיליפינים | 0–2 |  שווייץ | אצטדיון פורסיית', דנידין צופים: 13,711 שיפוט: וינצ'נטייה אניונאם אמדום (טוגו) |
| 20 ביולי 2023   |  |  | רמונה באחמן  45' (פ')   סריינה פיובאל  64' | אצטדיון פורסיית', דנידין צופים: 13,711 שיפוט: וינצ'נטייה אניונאם אמדום (טוגו) |
| 0 | 1 | 2 | 3 | 4 |
| --- | --- | --- | --- | --- |
| 25 ביולי 2023   |  ניו זילנד | 0–1 |  הפיליפינים | האצטדיון האזורי ולינגטון, ולינגטון צופים: 32,357 שיפוט: יושימי יאמאשיטה (יפן) |
| 25 ביולי 2023   |  |  | סרינה בולדן  24' | האצטדיון האזורי ולינגטון, ולינגטון צופים: 32,357 שיפוט: יושימי יאמאשיטה (יפן) |
| 0 | 1 | 2 | 3 | 4 |
| --- | --- | --- | --- | --- |
| 25 ביולי 2023   |  שווייץ | 0–0 |  נורווגיה | אצטדיון ואיקאטו, המילטון צופים: 10,769 שיפוט: סטפני פראפארט (צרפת) |
| 25 ביולי 2023   |  |  |  | אצטדיון ואיקאטו, המילטון צופים: 10,769 שיפוט: סטפני פראפארט (צרפת) |
| 0 | 1 | 2 | 3 | 4 |
| --- | --- | --- | --- | --- |
| 30 ביולי 2023   9:00 |  ניו זילנד | 0–0 |  שווייץ | אצטדיון פורסיית', דנידין צופים: 25,947 שיפוט: טורי פנסו (ארצות הברית) |
| 30 ביולי 2023   9:00 |  |  |  | אצטדיון פורסיית', דנידין צופים: 25,947 שיפוט: טורי פנסו (ארצות הברית) |
| 0 | 1 | 2 | 3 | 4 |
| --- | --- | --- | --- | --- |
| 30 ביולי 2023   9:00 |  הפיליפינים | 0–6 |  נורווגיה | אדן פארק, אוקלנד צופים: 34,697 שיפוט: מרייסולייל ביודוין (קנדה) |
| 30 ביולי 2023   9:00 |  |  | רומן האוג  6', 17', 90+5'   גראהם הנסן  31'   אליסיה בארקר  48' (ע')   גורו רייטן  53' (פ') | אדן פארק, אוקלנד צופים: 34,697 שיפוט: מרייסולייל ביודוין (קנדה) |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אוסטרליה | 6 | 3 | 2 | 0 | 1 | 7 | 3 | 4 |
|  ניגריה | 5 | 3 | 1 | 2 | 0 | 3 | 2 | 1 |
|  קנדה | 4 | 3 | 1 | 1 | 1 | 2 | 5 | -3 |
|  אירלנד | 1 | 3 | 0 | 1 | 2 | 1 | 3 | -2 |
| 0 | 1 | 2 |
| --- | --- | --- |
|  אירלנד | 0 – 1 | אוסטרליה   |
|  קנדה | 0 – 0 | ניגריה   |
|  אירלנד | 1 – 2 | קנדה   |
|  ניגריה | 3 – 2 | אוסטרליה   |
|  אוסטרליה | 4 – 0 | קנדה   |
|  ניגריה | 0 – 0 | אירלנד   |
| 0 | 1 | 2 | 3 | 4 |
| --- | --- | --- | --- | --- |
| 20 ביולי 2023   10:00 |  אירלנד | 0–1 |  אוסטרליה | אצטדיון אוסטרליה, סידני צופים: 75,784 שיפוט: אדינה אלבס בטיסטה (ברזיל) |
| 20 ביולי 2023   10:00 |  |  | סטפני קאטלי  52' (פ') | אצטדיון אוסטרליה, סידני צופים: 75,784 שיפוט: אדינה אלבס בטיסטה (ברזיל) |
| 0 | 1 | 2 | 3 | 4 |
| --- | --- | --- | --- | --- |
| 21 ביולי 2023   2:30 |  קנדה | 0–0 |  ניגריה | האצטדיון המלבני מלבורן, מלבורן צופים: 21,410 שיפוט: לינה להטווארה (פינלנד) |
| 21 ביולי 2023   2:30 |  |  |  | האצטדיון המלבני מלבורן, מלבורן צופים: 21,410 שיפוט: לינה להטווארה (פינלנד) |
| 0 | 1 | 2 | 3 | 4 |
| --- | --- | --- | --- | --- |
| 26 ביולי 2023   10:00 |  אירלנד | 1–2 |  קנדה | האצטדיון המלבני פרת', פרת' צופים: 17,065 שיפוט: לאורה פורטונטו (ארגנטינה) |
| 26 ביולי 2023   10:00 | קייטי מקייב  4' |  | מייגן קונולי  45+5' (ע')   אדריאנה לאון  53' | האצטדיון המלבני פרת', פרת' צופים: 17,065 שיפוט: לאורה פורטונטו (ארגנטינה) |
| 0 | 1 | 2 | 3 | 4 |
| --- | --- | --- | --- | --- |
| 27 ביולי 2023   10:00 |  ניגריה | 3–2 |  אוסטרליה | לאנג פארק, בריזבן צופים: 49,156 שיפוט: אסתר סטאובלי (שווייץ) |
| 27 ביולי 2023   10:00 | אוצ'נה קאנו  45+6'   אוסינאצ'י אוהייל  65'   אסיסאט אושואלה  72' |  | אמילי ואן אגמונד  45+1'   אלנה קנדי  90+10' | לאנג פארק, בריזבן צופים: 49,156 שיפוט: אסתר סטאובלי (שווייץ) |
| 0 | 1 | 2 | 3 | 4 |
| --- | --- | --- | --- | --- |
| 31 ביולי 2023   10:00 |  אוסטרליה | 4–0 |  קנדה | האצטדיון המלבני מלבורן, מלבורן צופים: 27,706 שיפוט: סטפני פראפארט (צרפת) |
| 31 ביולי 2023   10:00 | היילי ראסו  9', 39'   מרי פאולר  58'   סטפני קאטלי  90+4' (פ') |  |  | האצטדיון המלבני מלבורן, מלבורן צופים: 27,706 שיפוט: סטפני פראפארט (צרפת) |
| 0 | 1 | 2 | 3 | 4 |
| --- | --- | --- | --- | --- |
| 31 ביולי 2023   10:00 |  ניגריה | 0–0 |  אירלנד | לאנג פארק, בריזבן צופים: 24,884 שיפוט: קטיה גרסיה (מקסיקו) |
| 31 ביולי 2023   10:00 |  |  |  | לאנג פארק, בריזבן צופים: 24,884 שיפוט: קטיה גרסיה (מקסיקו) |